แบงก์โน้ตส์
โยนหินถามทางมาซะตั้งนานเรื่องหวยออนไลน์ ว่าจะทำดีหรือไม่ดี เพราะว่าตอนนี้สลากกินแบ่งรัฐบาลแพงเหลือเกิน
16 มี.ค. 2555

หวยตู้มาแล้ว
โยนหินถามทางมาซะตั้งนานเรื่องหวยออนไลน์ ว่าจะทำดีหรือไม่ดี เพราะว่าตอนนี้สลากกินแบ่งรัฐบาลแพงเหลือเกิน




แค่อ้าปากก็เห็นถึงใจว่าคิดอะไรอยู่ ในที่สุด ทนุศักดิ์ เล็กอุทัย รมช.คลัง ในฐานะกำกับดูแลสำนักงานสลากกินแบ่งรัฐบาล ก็ออกมาพูดชัดๆ ว่า กระทรวงการคลังพร้อมเดินหน้าโครงการหวยออนไลน์ 
และหวยออนไลน์ที่บอกว่ามี 3-4 แนวทาง ก็หดเหลือแนวทางเดียวซะแล้ว
แนวทางที่ว่าก็เดาได้ไม่อยาก จะเป็นการขายสลากแบบเลขท้าย 2 ตัว 3 ตัวซิครับท่านผู้ชม ท่าน รมช.ที่จนที่สุดใน ครม.บอกว่า เป็นแบบที่ชาวบ้านนิยมและคุ้นเคยดีที่สุด เป็นรูปแบบเดียวกับที่เคยมีการจำหน่ายในสมัยที่ พ.ต.ท.ทักษิณ ชินวัตร เป็นนายกรัฐมนตรี 
ว่าแล้วก็เล่าว่า กำชับให้กำหนดราคาขายหวยออนไลน์ต้องไม่แพง และดำเนินการได้เลยโดยไม่ต้องแก้สัญญาหรือเอกสารประกวดราคาที่ทำไว้กับบริษัท ล็อกซเล่ย์ จีเทค เทคโนโลยี เพราะถือเป็นผู้ที่ได้รับสัมปทานให้บริการหวยออนไลน์อีกด้วย
ท่าน รมช.คลัง เปิดทางขนาดนี้แล้ว คงไม่ต้องเดาให้เมื่อยว่าเราจะได้เห็นหวยตู้ในรัฐบาลนี้อย่างแน่นอน
ของอย่างนี้ต้องกล้าๆ หน่อย